Құрлық әскерлеріндегі бригада

Құрлық әскерлеріндегі бригада (Бригада в сухопутных войсках) — әдетте әскердің негізгі түрінің бірнеше батальонынан (дивизионынан), арнайы әскерлер мен тылдың бөлімшелерінен тұратын әскери бөлім. Бригаданың мынадай типтері белгілі: мотожаяу әскер (жаяу әскер, тауда әрекет жасайтын жаяу әскер, мотоатқыш, механикаландырылған атқыш), танк (сауытты танк), әуе-десант, танкіге қарсы, тікұшақ, теңіз-атқыш инженерлік, инженерлік-саперлік, понтонды-көпірлі, шабуыддаушы инженерлік-саперлік, артиллериялық (келте зеңбіректі, зеңбіректі минаатарлы, зениттік-артиллериялық, танкіге қарсы жойғыш, реактивтік артиллерия) және басқалар. Механикаландырылған бригада танк полкі, 3 мотоатқыш батальоны, минаатарлы және артиллериялық дивизионы, қамтамасыз ету және тыл бөлімшелерінен тұрады. Танк бригадасы 3 танк батальоныңан, моторландырылған автоматшылар батальоны, қамтамасыз ету бөлімшесінен тұрады. Артиллериялық бригада (келте зеңбіректі, зеңбіректі және т.б.) артиллериялық дивизион мен камтамасыз ету бөлімшесінен құрылады. Танкіге қарсы жойғыш артиллериялық бригада қарсыластың танкілерімен күресуге арналған. Инженерлік-саперлік бригада кедергілерді жабдықтау және ұстау, қарсыластың кедергілерінің өтуін қамтамасыз ету, фортификациялық құрылыстарды жабдықтау, жолдарды дайындауға арналған. Ол бірнеше инженерлік-саперлік батальоннан, қамтамасыз ету және қызмет көрсету бөлімшелерінен тұрады.Қазақ тілі терминдерінің салалық ғылыми түсіндірме сөздігі: Әскери іс. Алматы:"Мектеп" ААҚ , 2001

Дереккөздер

Санат:Құрлық әскерлері